Rock Against Racism

Rock Against Racism (euskaraz, "Arrazakeriaren Aurkako Rocka"; ingelesezko laburduraz, RAR) Red Saunders, Roger Huddle eta beste batzuek 1976ko neguan egindako kanpaina izan zen. Eric Claptonek egindako iruzkin eta keinu nabarmen arrazistei erantzunez sortu zen. Kanpainak David Bowieri ere erantzun bat ematen dio, "esaera faxistak" egotzi baitzizkioten, Mick Jagger Hitlerrekin alderatu zuenean, eta diktadorea "rock munduko lehen izarra" izendatu zuenean. Barkamena eskatu du geroztik, eta drogen ondorioei egotzi zizkien bere esanak. 

 Mugimenduaren historia 
RAR, hasiera batean, 1970eko hamarkadaren hasieran arrazakeriaren gorakadaren aurkako kontzertu bakar baterako ideia gisa sortu zen. Huddleren arabera, "ideia bat besterik ez zen, 1976ko abuztura arte" Claptonek, mozkortuta, Enoch Powell ministro ohi kontserbadoreari  babesa publikoki eman zionean Birminghamgo kontzertu batean. socialistreview.org Orduko hartan, Claptonek esan zuen Ingalaterra "jendez gainezka" geratu zela, eta jendetzari eskatu zion Powell bozkatzeko, Britainia Handia "kolonia beltza" bihur ez zedin. Geroago, Claptonek hitz horiek bere alkoholismoari egotzi zizkion. Horrek ez zuen eragotzi Powellen aldeko jarrera errepikatzea hamarkadetan zehar, eta bereziki hil ondoren, 2004an Uncut aldizkariari emandako elkarrizketa batean; bertan, Powell "eskandalagarriki adoretsu" (outrageously brave) gisa deskribatu zuen.

Huddle, Saunders eta Kartoon Klowns-eko bi kidek New Musical Espressera gutun bat idatziz erantzun zuten, Clapton-en baieztapenen aurka daudela adieraziz. Clapton “denetan gorrotagarriena da, bere lehen kanta arrakastatsua  Bob Marley reggaeko izarraren I Shot the Sheriff-en bertsio batekin lortu baitzuen”. Gutunaren amaieran jendeari laguntza eskatu zioten Rock Against Racism izeneko mugimendua osatzeko. Ehunka babes jaso zituztela esan zuten.

David Bowiek Playboyerako elkarrizketa batean “Britainia Handia prest dago lider faxista bat izateko” esan ondoren iritsi zen RARen aldeko babes ugari. Geroago, Bowiek uko egin zion adierazpen horri, droga gehiegikeria baten ondorio zela esanez.

 Egintzak 
RARen lehen ekitaldia Carol Grimes protagonista zuen kontzertua izan zen eta Temporary Hoarding fanzinearen kaleratzea. 1978ko udaberrian eta udazkenean, RARek bi jaialdi nagusi antolatu zituen Liga anti-nazirekin, Erresuma Batuko eraso arrazisten olatuaren gorakadari aurre egiteko. 80.000 bat pertsonak desfilatu zuten Trafalgar Squaren Londres ekialdera (ultraeskuindar ospea zuen) atari ederreko kontzertu batera. virtual-festivals.com

Kontzertu horretan, The Clash (Rude Boy filmean ikusten den bezala), The Buzzcocks, Steel Pulse, X-Ray Spex, The Ruts, Sham 69, Generation X eta Tom Robinson Band taldeek parte hartu zuten. 25.000 laguneko jendetza bertaratu zen gero Manchesterreko Northern Carnivalera, The Buzzcocks, Graham Parker and the Rumour eta Misty in Roots taldeek jotzen zuten kontzertu batera. 1979an, Londresko Acklam Hall aretoan kontzertu bat eman zuten Crisis, The Vapors eta Beggar taldeekin. urban75.org

 Egun 
RAR eraberritu zen Love Music Hate Racism (euskaraz, "Musika maita, arrazakeriari nazka") izenaz, Londresko Astoria antzokian Mick Jones, The Buzzcocks eta The Libertinesekin egindako kontzertu baterako.

 Erreferentziak 

 Kanpo estekak 

  Informazioa, Love Music Hate Racismen web-orrian.

Kategoria:Rock jaialdiak
Kategoria:Kontzertuak
Kategoria:Erresuma Batuko musika jaialdiak